《七月十三夜被酒登双清亭道者送茶至》
清代·左宗植

醉眼忽洗江风腥，独踏乱石眠石亭。峭楠出壑夜龙黑，幽塔刺石孤剑青。

终古双流有今夕，三人明月自前庭。道翁好惜秋江茗，留著频来款露扃。

作者简介：（1804—1873）湖南湘阴人，字仲基，一字景乔。左宗棠兄。道光十二年举人，官内阁中书。与宗棠同有名于时。诗尚朴忌巧，精天文。有《慎庵诗钞、文钞》。